**Ministru kabineta noteikumu projektu par**

**snieguma rezerves finansējuma izmantošanu, tehnoloģiju tiesību komercializāciju un administratīvā sloga samazināšanu 1.1.1. specifiskā atbalsta mērķa**

**"Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" ietvaros sākotnējās ietekmes novērtējuma ziņojums (apvienotā anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm)  | Ministru kabineta noteikumu projekta mērķis ir aktualizēt 1.1.1. specifiskā atbalsta mērķa pasākumu īstenošanas noteikumus, lai:1. nodrošinātu snieguma rezerves finansējuma un finansējuma atlikumu izmantošanu;2. sekmētu 1.1.1. specifiskā atbalsta mērķa iznākuma rādītāju izpildi;3. veicinātu administratīvā sloga samazināšanu;4. 1.1.1.1. pasākuma ietvaros:– noteiktu ceturtās projektu iesniegumu atlases kārtas ieviešanas nosacījumus;– sekmētu zināšanu pārnesi tautsaimniecībā, veicot tehnoloģiju tiesību komercializāciju.Ministru kabineta noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punkts.Ministru kabineta 2019. gada 11. oktobra sēdes protokollēmuma (prot. Nr. 47 3.§)[[1]](#footnote-2) 9. punkts, kurā noteikti risinājumi Eiropas Savienības (turpmāk –ES) fondu snieguma rezerves finansējuma un finansējumu atlikumu izmantošanai, un 11.2. apakšpunkts, kas paredz, ka projektu iesniegumu atlasēs jauni līgumi vai vienošanās par projektu īstenošanu tiek slēgti ne vēlāk kā līdz 2021.gada 1.jūnijam.Valdības rīcības plānā[[2]](#footnote-3) dotais uzdevums Nr. 058 "Izvērtēt iespējas piesaistīt papildu investīcijas ES struktūrfondu programmu ietvaros zinātnisko institūciju un komercsektora sadarbības stimulēšanai praktiskās pētniecības programmas īstenošanai (1.1.1.1. pasākums "Praktiskas ievirzes pētījumi") 1) Balstoties uz ES struktūrfondu vidusposma izvērtējumu, 1.1.1.1. pasākumam papildus piesaistīti 20 milj. *euro*, lai papildus nodrošinātu aptuveni 50 praktisko pētījumu īstenošanu, kas vērsti uz tautsaimniecības attīstībai svarīgu produktu vai pakalpojumu attīstību Latvijas viedās specializācijas jomās". |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | **A. 1.1.1.1. pasākums "Praktiskas ievirzes pētījumi"**Ministru kabineta 2016. gada 12. janvāra noteikumi Nr. 34 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākuma "Praktiskas ievirzes pētījumi" īstenošanas noteikumi" (turpmāk – MK noteikumi Nr. 34) nosaka kārtību, kādā īsteno 1.1.1.1. pasākuma „Praktiskas ievirzes pētījumi” (turpmāk – 1.1.1.1. pasākums) pirmās trīs projektu iesniegumu atlases kārtas. 2020. gada pirmajā ceturksnī plānots izsludināt 1.1.1.1. pasākuma ceturto projektu iesniegumu atlases kārtu (turpmāk – ceturtā atlases kārta). MK noteikumos Nr. 34 nav noteikti specifiski 1.1.1.1. pasākuma ceturtās atlases kārtas īstenošanas noteikumi, kā arī nav detalizēti skaidroti zināšanu komercializācijas nosacījumi, lai sekmētu zināšanu pārnesi tautsaimniecībā.**I. Ceturtā projektu iesniegumu atlases kārta**Grozījumi MK noteikumos Nr.34 paredz noteikt šādus ar ceturtās atlases kārtas īstenošanu saistītus aspektus:**1. atbalstāmās darbības** Ceturtās atlases kārtas ietvaros atbalstāmās darbības noteiktas atbilstoši 1.1.1.1. pasākuma trešās atlases kārtā piemērotajiem nosacījumiem (MK noteikumu Nr. 34 8.2.3. apakšpunkts);**2. ES fondu snieguma rezerves finansējuma un ES fondu finansējuma atlikumu izmantošana** Kopējo ceturtajai atlases kārtai pieejamo attiecināmo publisko finansējumu sadalījumā pa finanšu avotiem: valsts budžeta finansējums un Eiropas reģionālās attīstības fonda (turpmāk – ERAF) finansējums (MK noteikumu Nr. 34 12.3 punkts). Attiecināmā publiskā finansējuma apmērs aprēķināts, ņemot vērā:**2.1.**  1.1.1.1. pasākuma pirmajā un otrajā projektu iesniegumu atlases kārtā pieejamo publisko finansējumu, kas noteikts, atskaitot 1.1.1.1. pasākuma ietvaros neatbilstoši veiktos izdevumus (informācija no Kohēzijas politikas fondu vadības informācijas sistēmas 2014. – 2020. gadam uz 2019. gada 19. novembri) (MK noteikumu Nr. 34 11.1 punkts, 12.1 punkta ievaddaļa, 12.1 2. apakšpunkts);**2.2.**  1.1.1.1. pasākuma trešās projektu iesniegumu atlases kārtas ietvaros pieejamo attiecināmo publisko finansējumu; **2.3.** snieguma rezerves pārdali 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" ietvaros, ievērojot Ministru kabineta 2019. gada 11. oktobra sēdes protokollēmuma (prot. Nr. 47 3.§) "Informatīvajam ziņojumam "Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas "Izaugsme un nodarbinātība" snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu"" 9. punktu un 1. pielikumu (turpmāk – MK protokollēmums Nr. 47 3.§). Snieguma rezerves pārdale uz 1.1.1.1. pasākumu ietver 5 049 303 *euro* no 1.1.1.3. pasākuma "Inovāciju granti studentiem" un 3 383 550 *euro* no 1.1.1.5. pasākuma "Atbalsts starptautiskās sadarbības projektiem pētniecībā un inovācijās"(skat. anotācijas pielikuma 2. tabulu). ;**2.4.** 12 317 500[[3]](#footnote-4) *euro* pārdali no 1.1.1.2. pasākuma "Pēcdoktorantūras pētniecības atbalsts" (turpmāk arī – 1.1.1.2. pasākums) ceturtajā pētniecības pieteikumu atlases kārtā pieejamā attiecināmā publiskā finansējuma. Pārdale veikta, ņemot vērā apstākli, ka 1.1.1.1. pasākuma ietvaros, salīdzinot ar 1.1.1.2. pasākumu, ir ievērojami aktīvāka komersantu iesaiste pētniecības īstenošanā. Līdz ar to publiskā attiecināmā finansējuma pārdale no 1.1.1.2. pasākuma uz 1.1.1.1. pasākumu sekmēs šādu iznākuma rādītāju izpildi: **–** jaunu produktu un tehnoloģiju skaits, kas ir komercializējamas un kuru izstrādei sniegts atbalsts projektu ietvaros (turpmāk arī – iznākuma rādītājs i.1.1.1.g);– privātās investīcijas, kas papildina valsts atbalstu inovācijām vai pētniecības un izstrādes projektiem (turpmāk – iznākuma rādītājs i.1.1.1.f);– komersantu skaits, kuri sadarbojas ar pētniecības institūcijām (turpmāk – iznākuma rādītājs i.1.1.1.ck (CO26));**2.5.**  pārdali no 1.1.1.4. pasākuma "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana" ietvaros neatbilstoši veikto izdevumu apmērā (11 376 *euro*). **3. Publiskā attiecināmā finansējuma sadalījums pa projektu veidiem****3.1.** Atbilstoši Ministru kabineta 2018. gada 27. februāra sēdē izskatītā informatīvā ziņojuma[[4]](#footnote-5) 3.2.3. apakšpunktam paredzēts, ka 1.1.1.1. pasākuma ceturtajā projektu iesniegumu atlases kārtā ar saimniecisku darbību saistītiem projektiem pieejamā ERAF finansējuma apmērs ir 50% no 1.1.1.1. pasākuma ceturtajai kārtai pieejamā kopējā ERAF finansējuma apmēra (MK noteikumu Nr. 34 12.31.1. un 12.32. apakšpunkts).3.2. ceturtajā atlases kārtā ar saimniecisku darbību nesaistītu projektu (turpmāk – ne-saimnieciskie projekti) ERAF atbalsta intensitāte aprēķināta, ņemot vērā pieejamā ERAF apmēra īpatsvaru no kopējā ne-saimnieciskajiem projektiem pieejamā publiskā attiecināmā finansējuma apmēra (92,50 %). Anotācijas pielikumā sniegta detalizēta un izsekojama informācija par 1.1.1.1. pasākuma ceturtajai projektu iesniegumu atlases kārtai pieejamā attiecināmā publiskā finansējuma aprēķiniem un attiecīgajām pārdalēm no 1.1.1.2. pasākuma "Pēcdoktorantūras pētniecības atbalsts", 1.1.1.3. pasākuma "Inovāciju granti studentiem", 1.1.1.4. pasākuma "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana" un 1.1.1.5. pasākuma "Atbalsts starptautiskās sadarbības projektiem pētniecībā un inovācijās" (datne: IZMAnotp\_171219\_SAM111; 1. tabula "1.1.1.1. pasākuma ietvaros pieejamā attiecināmā publiskā finansējuma (EUR) aprēķini"; 2. tabula "Informācija par SAM 1.1.1. ietvaros pārdalāmo publisko finansējumu"). **II. Iznākuma rādītāju izpilde**Analizējot 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" (turpmāk – SAM 1.1.1.) pasākumu iznākuma rādītāju izpildes tendences, identificēti iznākuma rādītāju izpildes riski, kas saistīti ar komersantu iesaisti pētniecības īstenošanā, tai skaitā iznākuma rādītāji: i.1.1.1.g, i.1.1.1.f, i.1.1.1.ck (CO26)). **1.** Lai sekmētu virzību uz Latvijas Viedās Specializācijas stratēģijā (RIS3) noteikto mērķu sasniegšanu un augstāk minēto SAM 1.1.1. iznākuma rādītāju izpildi, paredzēts piemērot šādus risinājumus:**1.1.**snieguma rezerves pārdale no 1.1.1.3. pasākuma "Inovāciju granti studentiem" un 1.1.1.5. pasākuma "Atbalsts starptautiskās sadarbības projektiem pētniecībā un inovācijās" snieguma rezerves pārdale, ievērojot MK protokollēmuma Nr. 47 3.§ (MK noteikumu Nr. 34 7.3.3., 7.3.4. un 7.3.5. apakšpunkts);**1.2.** neatbilstoši veikto izdevumu pārdale no 1.1.1.4. pasākuma "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana" ietvaros;**1.3.** ES un nacionālo tiesību normu harmonizāciju, nosakot, ka iznākuma rādītājs i.1.1.1.g sasniedzams, veicot tehnoloģiju tiesību komercializāciju, kas ietver ne tikai intelektuālā īpašuma lietošanas tiesību piešķiršanu, slēdzot intelektuālā īpašuma licences līgumus, bet arī tehnoloģiju tiesību atsavināšanu (nodošanas līgums) (MK noteikumu Nr. 34 2.11.12. apakšpunkts).**2.** Ņemot vērā iepriekš minētos risinājumus iznākuma rādītāju izpildes veicināšanai, plānots:**2.1.** aktualizēt uz 1.1.1.1. pasākumu attiecināmais iznākumu rādītāju apmērs. (MK noteikumu Nr. 34 7.3.3., 7.3.4. un 7.3.5. apakšpunkts). **2.2.** samazināt iznākuma rādītāju apmēru, kas attiecināms uz 1.1.1.2. pasākumu "Pēcdoktorantūras pētniecības atbalsts" un 1.1.1.3. pasākumu "Inovāciju granti studentiem".Anotācijas pielikumā sniegta detalizēta un izsekojama informācija par iznākuma rādītāju aprēķiniem sadalījumā pa pasākumiem SAM 1.1.1. ietvaros. Minētie aprēķini veikti[[5]](#footnote-6), ņemot vērā:– darbības programmā plānotās un attiecīgajos SAM 1.1.1. pasākumu īstenošanas noteikumos noteiktās iznākuma rādītāju vērtības; – attiecīgā rādītāja vienas vienības nosacīto vērtību (*euro*), kas noteikta, ņemot vērā uz vienu vienību attiecināmo publisko finansējumu 1.1.1.1. pasākuma pirmās un otrās projektu iesniegumu atlases kārtas ietvaros (skat. anotācijas pielikuma 4.tabulu);**–**faktiskās iznākuma rādītāja – *jaunu produktu un tehnoloģiju skaits, kas ir komercializējamas un kuru izstrādei sniegts atbalsts projektu ietvaros* – izpildes saistības 1.1.1.1. pasākuma pirmās un otrās atlases kārtas ietvaros, kas pārsniedz sākotnēji plānoto apmēru;**–** 1.1.1.1. pasākuma trešās atlases kārtas ietvaros sagaidāmo iznākuma rādītāja apmēru, kas aprēķināti, balstoties uz pirmās un otrās kārtas ietvaros faktiski uzņemto saistību analīzi;– 1.1.1.2. pasākuma "Pēcdoktorantūras pētniecības atbalsts" un 1.1.1.3. pasākuma "Inovāciju granti studentiem" ietvaros uzņemtajām saistībām attiecībā uz iznākuma rādītāju izpildi; – SAM 1.1.1. pasākumu ietvaros plānotās publiskā attiecināmā finansējuma pārdales. **III. Tehnoloģiju tiesību komercializācija** Ar MK noteikumiem Nr.34 netiek pilnībā ieviesti Eiropas Komisijas paziņojuma[[6]](#footnote-7) nosacījumi, kas attiecināmi uz zināšanu un tehnoloģiju pārnesi tautsaimniecībā, veicot pētniecības organizāciju radīto zināšanu (tehnoloģiju tiesību) komercializāciju. Lai nodrošinātu nacionālās un ES tiesību sistēmas harmonizāciju, sistematizētu nacionālās tiesību normas attiecībā uz zināšanu un tehnoloģiju pārnesi, noteikumu projekts paredz:**1.** papildināt MK noteikumus Nr. 34 ar šādiem terminiem:**1.1.** "jaunuzņēmums", jo saskaņā ar EK paziņojuma 15. punkta "v" apakšpunktu un Konkurences Ģenerāldirektorāta e-State Aid WIKI sistēmā sniegto skaidrojumu[[7]](#footnote-8) jaunuzņēmumu dibināšana ir viens no zināšanu pārneses veidiem (MK noteikumu Nr. 34 2.11.2 apakšpunkts);**1.2.** "pilnīga piešķiršana". Tādējādi ar MK noteikumiem Nr.34 tiek ieviesti EK paziņojuma 15. punkta "l" apakšpunkta nosacījumi, kas izpildāmi, veicot zināšanu un tehnoloģiju pārnesi (MK noteikumu Nr. 34 2.19.1 apakšpunkts);**1.3.** "tehnoloģiju tiesību komercializācija", nosakot, ka tehnoloģiju tiesību komercializācija ir viens no zināšanu un tehnoloģiju pārneses veidiem, ko veic tehnoloģiju tiesību īpašnieks, slēdzot līgumus par tehnoloģiju tiesību lietošanas tiesību piešķiršanu vai atsavināšanu (intelektuālā īpašuma licences vai nodošanas līgums) (MK noteikumu Nr. 34 2.26.1 apakšpunkts);**2.** sistematizēt MK noteikumu Nr.34 normas, ievērojot EK paziņojuma 15. punkta "l" un "v" apakšpunkta nosacījumus, proti, noteikt, ka tehnoloģiju tiesību komercializācija ir viens no zināšanu un tehnoloģiju pārneses veidiem un priekšrocības no tehnoloģiju tiesību izmantošanas (komercializācijas) ietver ne tikai intelektuālā īpašuma lietošanas tiesību piešķiršanu, slēdzot intelektuālā īpašuma licences līgumu, bet arī tehnoloģiju tiesību atsavināšanu, slēdzot līgumu par intelektuālā īpašuma nodošanu (MK noteikumu Nr. 34 2.11.12., 2.15.2., 24.5., 24.12. apakšpunkts); **3.** svītrot MK noteikumos Nr. 34 21.2.2.1. un 21.2.2.2. apakšpunktu, jo apakšpunktos minētās normas:– attiecināmas ne tikai uz sadarbības projektiem, bet uz pētniecības organizāciju zināšanu pārvaldības politiku kopumā; – tikai daļēji ietver EK paziņojuma 29. punkta nosacījumus par kompensācijas apmēra noteikšanas principiem; – neietver visus zināšanu pārneses veidus, tai skaitā tehnoloģiju tiesību atsavināšanu;– ir pretrunīgas, jo 21.2.2.1. apakšpunktā noteikts, ka licenciātu nosaka atklātā konkursā, savukārt 21.2.2.2. apakšpunktā paredzēts, ka pierādījums tirgus cenai ir ne tikai izsoļu organizēšana, bet arī dokumentēta sarunu procedūra;**4.** papildināt MK noteikumus Nr. 34 ar 21.2.1 apakšpunktu, nacionālajā tiesību sistēmā ieviešot EK paziņojuma 15. punkta "l", "v" apakšpunkta un 29. punkta nosacījumus.**IV. Administratīvā sloga samazināšana** Izglītības un zinātnes ministrija kā Eiropas Savienības fondu atbildīgā iestāde ir identificējusi nelietderīgas darbības, kas ES fondu finansējuma saņēmējiem 1.1.1.1. pasākuma ietvaros rada nepamatotu administratīvo slogu. Lai samazinātu ietekmes izmaksas un veicinātu procesu lietderību, izslēdzot darbības, kas nerada vērtību, paredzēts: **1.** izmaksu attiecināšanai projekta īstenošanā iesaistītās personas slodzes aprēķinā piemērot normālā darba laika pamatprincipu (MK noteikumu Nr. 34 36.11., 43.1.2., apakšpunkts un 43.1.2.1 apakšpunkts), izslēdzot darba laika uzskaites sasaisti ar pilna laika ekvivalentu (PLE), ko piemēro iznākuma rādītāju uzskaitei un kontrolei atbilstoši MK noteikumu Nr. 34 1.1 pielikuma „Projektā iesaistīto zinātnisko darbinieku noslodze PLE izteiksmē projekta īstenošanas periodā” nosacījumiem;**2.** precizēt projekta īstenošanā iesaistītā zinātniskā darbinieka minimālo slodzi, pie kuras personas atlīdzības izmaksas ir attiecināmas kā tiešās attiecināmās izmaksas (MK noteikumi Nr. 34 papildināti ar 43.1.2.1 apakšpunktu);**3.** noteikt, ka labuma guvēji nodrošina projektā iesaistīto zinātnisko darbinieku kopējā darba laika un paveiktā darba uzskaiti atbilstoši MK noteikumu Nr. 34 8. pielikumam „Projekta īstenošanā iesaistītā zinātniskā darbinieka kopējā darba laika un paveiktā darba uzskaites veidlapa” vai resursu vadības sistēmai finanšu, personāla un pamatdarbības procesu uzskaitei labuma guvēja institūcijā (MK noteikumu Nr. 34 57. punkts).Noteikumu projektā ietvertais regulējums labuma guvējiem rada labvēlīgākus projektu īstenošanas nosacījumus:– viennozīmīgi skaidri nosakot tehnoloģiju tiesību komercializācijas nosacījumus projekta dzīves cikla laikā, kuru izpildes gadījumā pētniecības projekts nezaudē savu nesaimniecisko raksturu;- dodot iespēju pētniecības organizācijām gūt papildu ieņēmumus no to radīto zināšanu pārneses tautsaimniecībā, veicot projekta ietvaros iegūto tehnoloģiju tiesību (zināšanu) komercializāciju;- samazinot administratīvo un finanšu slogu, ko rada spēkā esošo MK noteikumu Nr. 34 izmaksu attiecināmības nosacījumu izpilde, tai skaitā saistībā ar darba laika un paveikto darbu uzskaiti. **B. 1.1.1.3. pasākums "Inovāciju granti studentiem"**Grozījumi Ministru kabineta 2018. gada 16. janvāra noteikumos Nr. 41 “ Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.3. pasākuma "Inovāciju granti studentiem" īstenošanas noteikumi” (turpmāk MK noteikumi Nr.41) izstrādāti, lai nodrošinātu iespējami ātrāku 1.1.1.3. pasākumā "Inovāciju granti studentiem" (turpmāk – 1.1.1.3. pasākums) plānotā snieguma rezerves finansējuma pārdali uz 1.1.1.1. pasākumu. **1. Finansējuma pārdale** Tā kā 1.1.1.3. pasākuma pirmās projektu iesniegumu atlases kārtas ietvaros projektu iesniegumi tika apstiprināti par mazāku attiecināmo izmaksu summu nekā tika plānots (54% no plānotā), un 1.1.1.3. pasākuma projektu iesniegumu otrajai atlases kārtai paredzētais finansējums vēl netiek izmantots, tai skaitā dēļ tā, ka nav definēti otrās projektu iesniegumu atlases kārtas nosacījumi, daļa finansējuma 5 049 303 *euro* apmērā (snieguma rezerves finansējuma atlikums) tiek pārdalīta uz 1.1.1.1. pasākumu ceturtās projektu iesniegumu atlases kārtas īstenošanai. Pēc finansējuma pārdales 1.1.1.3. pasākuma otrās projektu iesniegumu atlases kārtas īstenošanai būs pieejami 4 795 684 *euro* ERAF līdzfinansējuma.**2. Iznākuma rādītāju izpilde**Līdz ar finansējuma pārdali plānots samazināt arī 1.1.1.3. pasākuma iznākuma rādītāju apmēru. Atbilstoši anotācijas pielikuma 3. tabulai "Informācija par SAM 1.1.1. iznākuma rādītājiem un to pārdali" un 4. tabulai "SAM 1.1.1. iznākuma rādītāju pārdales aprēķins” MK noteikumu Nr.41 7.1.1. apakšpunktā noteiktais rādītājs *„komersantu skaits, kuri sadarbojas ar pētniecības institūcijām (projekta īstenotājiem)”* tiks samazināts par 6 vienībām (komersantu skaits) un 7.1.2. apakšpunktā noteiktais rādītājs „*privātās investīcijas, kas papildina valsts atbalstu inovācijām vai pētniecības un izstrādes projektiem”* tiks samazināts par 5 049 303 vienībām (*euro*). **C. 1.1.1.5. pasākums “Atbalsts starptautiskās sadarbības projektiem pētniecībā un inovācijās”**Grozījumi Ministru kabineta 2017. gada 6. jūnija noteikumos Nr. 315 “Darbības programmas “Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.5. pasākuma “Atbalsts starptautiskās sadarbības projektiem pētniecībā un inovācijās” pirmās, otrās un trešās projektu iesniegumu atlases kārtas īstenošanas noteikumi”” (turpmāk – MK noteikumi Nr. 315) izstrādāti, lai nodrošinātu iespējami ātrāku 1.1.1.5. pasākumā “Atbalsts starptautiskās sadarbības projektiem pētniecībā un inovācijās” (turpmāk – 1.1.1.5. pasākums) plānotā snieguma rezerves finansējuma pārdali 1.1.1. specifiskā atbalsta mērķa pasākumu ietvaros un pilnveidotu spēkā esošo normatīvo regulējumu.**1.** **Finansējuma pārdale** **1.1.** 1.1.1.5. pasākuma finanšu pārdales risinājums paredz MK noteikumu Nr. 315 14. punktā noteiktā pirmajai atlases kārtai plānotā kopējā attiecināmā finansējuma daļu 883 550 *euro* (tai skaitā ERAF 751 017 *euro*) novirzīt 1.1.1.1. pasākuma ceturtās projektu iesniegumu atlases kārtas īstenošanai. Savukārt 3,2 milj. *euro* no pieejamā snieguma rezerves finansējuma, atbilstoši MK noteikumu Nr. 315 15.1. apakšpunktam plānots piešķirt Izglītības un zinātnes ministrijas projekta ieviešanai, nacionāla līmeņa starptautiskās sadarbības veicināšanas pasākumiem, atbilstoši MK noteikumos Nr. 315 plānotajam (*MK noteikumu Nr. 315 14. punkts un 15.1. apakšpunkts)*;**1.2.** MK noteikumu Nr. 315 57. punktā noteiktā trešajai projektu iesniegumu atlases kārtai plānotā kopējā attiecināmā finansējuma daļu 2 500 000 *euro* (tai skaitā ERAF 2 125 000 *euro*) novirzīt 1.1.1.1.pasākuma ceturtās projektu iesniegumu atlases kārtas īstenošanai. Savukārt 2 milj. EUR no atlases kārtai pieejamā snieguma rezerves finansējuma, plānots novirzīt programmas “Apvārsnis 2020” un ES 9. Ietvara programmas virssliekšņa novērtētu projektu finansēšanai, atbilstoši MK noteikumu Nr. 315 53., 57. un 59. punktā noteiktajam. Vēl indikatīvi deviņu programmā “Apvārsnis 2020” kvalitatīvi novērtētu, bet ierobežotā finansējuma dēļ īstenošanai nevirzītu projektu pieteikumu īstenošana sniegs ieguldījumu Latvijas zinātnisko institūciju zinātniskās izcilības attīstībā, tostarp izcilu ārvalstu zinātnieku piesaistē, tādējādi nozīmīgi paaugstinot to konkurētspēju Eiropas Pētniecības telpā *(MK noteikumu Nr. 315 57. punkts)*.No 1.1.1.5. pasākuma kopējā snieguma rezerves finansējuma 1.1.1.1. pasākuma ceturtās projektu iesniegumu atlases kārtas īstenošanai plānots novirzīt 3 383 550 EUR *(MK noteikumu Nr. 315 7. punkts)*.**2. Papildināts attiecināmo izmaksu saraksts**Ņemot vērā, ka 1.1.1.5. pasākuma pirmās projektu iesniegumu atlases kārtas projektu īstenošana uzsākta 2018. gadā (Izglītības un zinātnes ministrijas projekta īstenošana uzsākta 2018. gada 1. janvārī un Valsts izglītības attīstības aģentūras īstenotā projekta īstenošana uzsākta 2018. gada 2. janvārī) un šobrīd notiek aktīva projektu ieviešana, atbilstoši nepieciešams precizēt MK noteikumu Nr. 315 21. punktu, paredzot papildināt 1.1.1.5. pasākuma pirmajā projektu iesniegumu atlases kārtā attiecināmo izmaksu sarakstu ar atbilstošu izmaksu pozīciju: „Kopējās programmēšanas iniciatīvās un citās starptautiskās pētniecības un attīstības sadarbības programmās iesniegta projekta īstenošanas izmaksas” (*MK noteikumi Nr. 315 papildināti ar 21.1.12.1 apakšpunktu)*, tādējādi nodrošinot MK noteikumu Nr. 315 19.2.3. apakšpunktā plānotās atbalstāmās darbības savstarpēju precīzu atbilstību MK noteikumu Nr. 315 21. punktā noteiktajām attiecināmajām izmaksām.**3.** **Administratīvā sloga samazināšana**Tā kā programmas “Apvārsnis 2020” virs kvalitātes sliekšņa novērtētam, bet finansējumu nesaņēmušam projektam, kas iesniegts Marijas Sklodovskas-Kirī stipendijas apakšprogrammas Eiropas Zinātnieku nakts (*European Researcher’s Night*) ietvaros Eiropas Komisijas eksperti ir veikuši projekta kvalitātes izvērtējumu, iesniedzot projektu attiecīgās “Apvārsnis 2020” apakšprogrammas konkursā, kā arī ievērojot projekta īstenošanas būtību, kas paredz projektā plānoto aktivitāšu secīgu izpildes nodrošināšanu, administratīvā sloga mazināšanai precizēta MK noteikumu Nr. 315 67. punkta redakcija, paredzot, ka programmas “Apvārsnis 2020” virs kvalitātes sliekšņa novērtētam, bet finansējumu nesaņēmušam projektam, kas iesniegts Marijas Sklodovskas-Kirī stipendijas apakšprogrammas Eiropas Zinātnieku nakts (*European Researcher’s Night*) ietvaros netiek veikts padziļināts projekta vidusposma un gala rezultātu kvalitātes izvērtējums, bet nodrošinot, ka projekta darbību īstenošanas izpildi un rādītāju sasniegšanas faktu konstatē un uzrauga Centrālā finanšu un līgumu aģentūra kā sadarbības iestāde, ņemot vērā projekta iesniedzēja iesniegto informāciju par darbību izpildes rezultātiem. *(MK noteikumu Nr. 315 67. punkts)***4. Precizēts ar valsts atbalsta saņemšanu saistītais nosacījums**Nepieciešams precizēt MK noteikumu Nr. 315 90. punktu, kas paredz, ka lēmumus par atbalsta piešķiršanu saskaņā ar Eiropas Komisijas 2014. gada 17. jūnija Regulas (ES) Nr. [651/2014](http://eur-lex.europa.eu/eli/reg/2014/651?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (ES Oficiālais Vēstnesis, 2014. gada 26. jūnijs, Nr. L 187) (turpmāk – Komisijas regula Nr. [651/2014](http://eur-lex.europa.eu/eli/reg/2014/651?locale=LV)) 59. pantā vai Eiropas Komisijas 2013. gada 18. decembra Regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24.decembris, Nr. L 352) (turpmāk – Komisijas regula Nr.1407/2013) 8. pantā noteikto nepieņem pēc minēto Komisijas regulu piemērošanas laikposma beigu datuma, tas ir līdz 2020. gada 31. decembrim. MK noteikumu Nr. 315 90. punkta spēkā esošā redakcija neparedz atsauci uz Komisijas regulas Nr. 651/2014 58. panta 4. punktā noteiktajiem Pārejas noteikumiem un Komisijas regulas Nr.1407/2013 7. panta 4. punktu, kas paredz sešus mēnešus ilgu pārejas periodu, tādējādi 1.1.1.5. pasākuma pirmās projektu iesniegumu atlases kārtas ietvaros īstenotā Valsts izglītības attīstības aģentūras projekta atbalstāmās darbības – programmas “Apvārsnis 2020” un Eiropas Savienības 9. Ietvara programmas apakšprogrammu konkursos iesniegta un virs kvalitātes sliekšņa novērtēta projekta sagatavošanas finansēšana (MK noteikumu Nr. 315 20.3. apakšpunkts), nodrošināšanai un trešās projektu iesniegumu atklātas atlases kārtas ietvaros iespējams garāks ar saimniecisko darbību saistītu projektu iesniegumu iesniegšanas un lēmuma par atbalsta piešķiršanu pieņemšanas termiņš, kas vienlaikus noteikts arī 1.1.1.5. pasākuma pirmās un trešās projektu iesniegumu atlases kārtas nolikumā *(MK noteikumu Nr. 315 90. punkts).***D. 1.1.1.4. pasākums „P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana”**Grozījumi Ministru kabineta 2016. gada 16.augusta noteikumos Nr. 562 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.4. pasākuma "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana" īstenošanas noteikumi”” (turpmāk – MK noteikumi Nr. 562) sagatavots ar mērķi pārdalīt neatbilstoši veikto izmaksu izdevumu apmēru (11 376 *euro*), attiecīgi samazinot 1.1.1.4. pasākuma ietvaros pieejamā attiecināmā publiskā finansējuma apmēru, kā arī veikt tehniskus precizējumos nosakot minimālo nepieciešamo zinātniskās institūcijas līdzfinansējuma apmēru kombinēta projekta ietvaros.**1. Finansējuma pārdale**Tā kā 1.1.1.4. pasākuma ietvaros ir radies neatbilstoši veikto izmaksu izdevumu atlikums 11 376 *euro* apmērā, to ir plānots novirzīt 1.1.1.1. pasākuma īstenošanai, atbilstoši samazinot 1.1.1.4. pasākumam pieejamo kopējo attiecināmo publisko finansējumu un samazinot kopējo pieejamo publisko finansējumu finansējuma saņēmējam, kura projekta īstenošanā radušās neatbilstoši veiktās izmaksas. (*MK noteikumu Nr.562 9. punkts un 16.4. apakšpunkts*)**2. Tehniskie grozījumi**Papildus ir veikti tehniski grozījumi MK noteikumu Nr. 562 18.1 1. apakšpunktā, paredzot, ka Latvijas Organiskās sintēzes institūtam (turpmāk – OSI) pašu līdzfinansējums projekta īstenošanai ir ne mazāks kā 611 780 *euro*. Ņemot vērā, ka projekta īstenošanas laikā nav pilnībā skaidrs OSI ar saimniecisko darbību saistīta kombinētā atbalsta projekta daļas apmērs, nav iespējams precīzi noteikt OSI nepieciešamā līdzfinansējuma apmēru kombinētā projekta īstenošanai. Tādējādi OSI ir noteikts minimālais līdzfinansējuma apmērs projekta īstenošanai, kas nedrīkst būt mazāks kā 5%, kas atbilst situācijai, ja OSI īstenotu ar saimniecisko darbību nesaistītu projektu, tai pašā laikā OSI maksimālā attiecināmā publiskā finansējuma apmērs 50%, paliek spēkā kombinētā atbalsta projekta daļai, kas ir saistīta ar saimniecisko darbību (*MK noteikumu Nr. 562 18.1 1. apakšpunkts*). |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķa grupa ir zinātniskās institūcijas un Latvijas Republikas Komercreģistrā reģistrēti sīkie (mikro), mazie, vidējie vai lielie komersanti, Centrālā finanšu un līgumu aģentūra kā sadarbības iestāde.  |
| 2. | Tiesiskā regulējuma ietekme uz tautsaimniecību un administratīvo slogu | Ar noteikumu projektu labuma guvējiem (zinātniskajām institūcijām un komersantiem) tiek samazināts administratīvais slogs, ko rada normatīvā akta nosacījumu izpilde saistībā ar iznākuma rādītāju plānošanu un uzskaiti, kā arī darbinieku kopējā darba laika un paveiktā darba uzskaiti kontroli.  |
| 3. | Administratīvo izmaksu monetārs novērtējums | Noteikumu projekta ietekme uz administratīvajām izmaksām nepārsniedz Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 25. punktā noteikto administratīvo izmaksu monetārā novērtējuma slieksni. |
| 4. | Atbilstības izmaksu monetārs novērtējums | Noteikumu projektam nav ietekmes uz atbilstības izmaksām. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Lai veiktu grozījumus MK noteikumos N. 34, nepieciešams veikt grozījumus MK noteikumos Nr. 41, MK noteikumos Nr. 315, MK noteikumos Nr. 562, kā arī Ministru kabineta 2016. gada 19. janvāra noteikumos Nr. 50 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.2. pasākuma "Pēcdoktorantūras pētniecības atbalsts" īstenošanas noteikumi”. Izglītības un zinātnes ministrija ir sagatavojusi apvienoto anotāciju šādiem tiesību aktiem:1. Ministru kabineta noteikumu projekts „Grozījumi Ministru kabineta 2016. gada 12. janvāra noteikumos Nr. 34 “Darbības programmas “Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.1. pasākuma “Praktiskas ievirzes pētījumi” īstenošanas noteikumi””;
2. Ministru kabineta noteikumu projekts „Grozījumi Ministru kabineta 2018.gada 16.janvāra noteikumos Nr. 41 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.3. pasākuma "Inovāciju granti studentiem" īstenošanas noteikumi"”;
3. Ministru kabineta noteikumu projekts „Grozījumi Ministru kabineta 2016.gada 16.augusta noteikumos Nr. 562 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.4. pasākuma "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana" īstenošanas noteikumi"”;
4. Ministru kabineta noteikumu projekts „Grozījumi Ministru kabineta 2017.gada 6.jūnija noteikumos Nr. 315 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.5. pasākuma "Atbalsts starptautiskās sadarbības projektiem pētniecībā un inovācijās" pirmās, otrās un trešās projektu iesniegumu atlases kārtas īstenošanas noteikumi"”.
 |
| 2. | Atbildīgā institūcija | Izglītības un zinātnes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas regula Nr. [651/2014](http://eur-lex.europa.eu/eli/reg/2014/651?locale=LV);Komisijas regula Nr.1407/2013. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Ar noteikumu projektu tiek ieviesti Eiropas Komisijas paziņojuma "Nostādnes par valsts atbalstu pētniecībai, izstrādei un inovācijai" (Eiropas Savienības Oficiālais Vēstnesis, 2014. gada 27. jūnijs, Nr. C 198/1) 15. punkta "l", "v".  apakšpunkta un 29. punkta nosacījumi. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas regula Nr. [651/2014](http://eur-lex.europa.eu/eli/reg/2014/651?locale=LV);Komisijas regula Nr.1407/2013. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Komisijas regulas Nr. 651/2014 58. pants un Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 7. pants  | MK noteikumu Nr. 315 90. punkts | ieviesta pilnībā | neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Ar šiem noteikumiem tiek ieviestas Eiropas Komisijas paziņojuma "Nostādnes par valsts atbalstu pētniecībai, izstrādei un inovācijai" normas, tai skaitā 15. punkta "l", "v" apakšpunkts, 29. punkts. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvjiem bija iespēja līdzdarboties noteikumu projekta izstrādē, sniedzot atzinumu un viedokli par noteikumu projektu, kas ievietots Izglītības un zinātnes ministrijas tīmekļa vietnē <https://www.izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti>.Pēc noteikumu projekta spēkā stāšanās Izglītības un zinātnes ministrija kā atbildīgā iestāde un Centrālā finanšu un līgumu aģentūra informēs tos finansējuma saņēmējus, kurus skar tiesību akta projektā paredzētās izmaiņas.  |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē nodrošināta, ievietojot noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot elektroniski uz e-pasta adresi esf@izm.gov.lv. |
| 3. | Sabiedrības līdzdalības rezultāti | Iebildumi un priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projektu izpildi nodrošinās Izglītības un zinātnes ministrija kā atbildīgā iestāde un Centrālā finanšu un līgumu aģentūra kā sadarbības iestāde.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektiem nav ietekmes uz pārvaldes funkcijām un institucionālo struktūru.Noteikumu projektu izpildes rezultātā netiek paplašinātas vai sašaurinātas esošo institūciju funkcijas, kā arī nav nepieciešams veidot jaunas institūcijas, likvidēt vai reorganizēt esošās institūcijas. Projektu izpilde nodrošināma pieejamo cilvēkresursu ietvaros. |
| 3. | Cita informācija | Nav. |

|  |  |  |  |
| --- | --- | --- | --- |
| Izglītības un zinātnes ministre |  |  | I. Šuplinska |
| Vizē:  |  |  |  |

Valsts sekretāre L. Lejiņa

Švirksta, 67047878

Inta.Svirksta@izm.gov.lv

Kašurina, 67047977

Inese.Kasurina@izm.gov.lv

Usāre, 67047818

Elina.Usare@izm.gov.lv

Grīnbergs, 67047883

nauris.grinbergs@izm.gov.lv

1. Ministru kabineta 2019. gada 11. oktobra sēdes protokollēmums (prot. Nr. 47 3.§) "Informatīvajam ziņojumam "Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas "Izaugsme un nodarbinātība" snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu"" [↑](#footnote-ref-2)
2. Ministru kabineta 2019.gada 7.maija rīkojums Nr. 210 "Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai". [↑](#footnote-ref-3)
3. Pārdalāmā attiecināmā publiskā finansējuma apmērs tiks precizēts pēc projekta 1.1.1.2/16/I/001 "Atbalsts pēcdoktorantūras pētniecības īstenošanai" grozījumiem, vienlaikus nodrošinot atbilstību ar secīgiem grozījumiem Ministru kabineta 2016.gada 19.janvāra noteikumos Nr. 50 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.2. pasākuma "Pēcdoktorantūras pētniecības atbalsts" īstenošanas noteikumi”. [↑](#footnote-ref-4)
4. informatīvais ziņojums "Darbības programmas "Izaugsme un nodarbinātība" 1.1.1.specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" pasākumu pirmās projektu iesniegumu atlases kārtas rezultātu analīze un priekšlikumi turpmāko atlases kārtu saturiskiem un procedurāliem uzlabojumiem" (prot. Nr. 13 47.§) [↑](#footnote-ref-5)
5. detalizēti un izsekojami aprēķini pieejami anotācijas pielikuma 3. tabulā "Informācija par SAM 1.1.1. iznākuma rādītājiem un to pārdali" un 4. tabulā "SAM 1.1.1. iznākuma rādītāju pārdales aprēķins"; datne: IZMAnotp\_171219\_SAM111) [↑](#footnote-ref-6)
6. Eiropas Komisijas paziņojums "Nostādnes par valsts atbalstu pētniecībai, izstrādei un inovācijai" (Eiropas Savienības Oficiālais Vēstnesis, 2014. gada 27. jūnijs, Nr. C 198/1) (turpmāk – EK paziņojums) [↑](#footnote-ref-7)
7. [https://webgate.ec.europa.eu/fpfis/wikis/display/StateAid/Par.+15%28v%29+-+knowledge+transfer](https://webgate.ec.europa.eu/fpfis/wikis/display/StateAid/Par.%2B15%28v%29%2B-%2Bknowledge%2Btransfer): … point 15(v) of the RDI Framework explicitly considers licensing, creation of spin-off as knowledge transfer activities. … [↑](#footnote-ref-8)